चित्तौडग़ढ़. राजस्थान राज्य मंत्रालयिक कर्मचारी महासंघ की ओर से शुक्रवार को तीसरे दिन भी कार्य बहिष्कार धरना जारी रहा। मंत्रालयिक कर्मचारियों के हड़ताल के चलते कई सरकारी योजनाओं सहित कई कार्य प्रभावित हुए। उच्च अधिकारियों द्वारा सूचना मांगने पर लिपिकों के नहीं होने से अधिकारियों को ही सूचना निकाल कर भेजने के साथ कई काम बाबूओं के भी करने पड़े। जिले में लगभग २०-२५ विभागों में कार्य प्रभावित हुए। जिसमें आमजन से जुड़े महत्वपूर्ण कार्यों के प्रभावित होने से भी लोगों को परेशानी का सामना करना पड़ा। जिलाध्यक्ष राकेश मोड़ के नेतृत्व में मुख्यमंत्री के नाम 9 सूत्रीय मांगपत्र दिया गया। जिलाध्यक्ष मौड़ ने बताया कि कार्य बहिष्कार मांग पत्र स्वीकार होने तक जारी रखने का निर्णय लिया है।